Man uit bewegende trein gestampArgieffoto. ŉ Man is Maandag in Pretoria dood nadat hy vermoedelik uit ŉ bewegende trein in die noorde van die stad gestamp is. Volgens Athlenda Mathe, woordvoerder van Netcare 911, het die voorval omstreeks 11:00 naby die Ga-Rankuwa-treinstasie in Pilanestraat plaasgevind. “Die omstandighede wat tot die voorval gelei het is onbekend,” het Mathe gesê. “Met paramedici se aankoms op die toneel is die man se liggaam sowat 15 meter ver van die platform in die veld gevind.” Niks kon vir die man gedoen word nie en hy is op die toneel dood verklaar. Die polisie ondersoek die voorval.